# Authoring

1. Overblik
2. Starthjælp
3. [Foretag en indsendelse](authoring.md#make-submission)
4. [Følg indsendelse](authoring.md#track-submission)

## <a name="orientation"></a>Overblik

Når du er logget ind som forfatter, vil du se to felter: ’Mine tildelte’ og ’Mine indsendelser’. Hvis du aldrig tidligere har indsendt materiale til dette tidsskrift, vil begge felter være tomme.

## <a name="author-actions"></a>Starthjælp

I højre side af skærmbilledet vælges ’Ny indsendelse’ for at påbegynde en ny indsendelse.

## <a name="make-submission"></a>Foretag en indsendelse

Hvis du er logget ind, men ikke finder indsendelsessiden, kan du være placeret på tidsskriftets læserside. Er det tilfældet, skal du finde linket til din brugerprofil \(’Se profil’\) og dernæst klikke på linket ’Indsendelser’ i venstremenuen.

At foretage en ny indsendelse er en nem fem-trins proces. Følg instruktionerne på de enkelte sider for at fuldføre processen.

### Start

Vælg en egnet sektion til din indsendelse

Læs og godkend indsendelseskravene

Tilføj kommentarer til redaktøren \(valgfrit\)

Gennemse ’Erklæring om beskyttelse af personlige oplysninger’ for at sikre dig, at du er enig.

### Upload indsendelsesfil

Upload dine indsendelsesfiler

**Upload fil**: Hver fil skal have angivet materialetype for om nødvendigt at kunne organiseres i store projekter.

Filerne uploades én ad gangen. Du vil efterfølgende have mulighed for at uploade flere filer.

**Gennemse oplysninger**: Du kan bruge redigér-linket til at omdøbe standard-filnavnet, der er valgt af systemet.

**Bekræft**: Tilføj yderligere filer eller klik på ’Udfør’.

Vælg ’Gem og fortsæt’ for at gå til næste trin.

### Indtast metadata

Tilføj indsendelsesdetaljer såsom titel og resumé.

Du kan tilføje bidragydere ved at klikke på linket ’Tilføj bidragydere’

### Bekræftelse

Tag dig tid til at gennemse de oplysninger, du har indsat. Du kan stadig vende tilbage til ethvert af de tidligere trin for at ændre de oplysninger, du har indsat.

### Næste trin

Indsendelsen er afsluttet. Hvis du vil læse mere om at følge dit indsendelse, gå til næste afsnit.

## <a name="track-submission"></a>Følg din indsendelse

Mens din indsendelse er under bedømmelse, kan du holde øje med dens status ved at logge på websiden og vælge siden ’[Indsendelser](/submissions.md)’.

Her finder du dine indsendelser opført efter det aktuelle trin, de befinder sig på, i det redaktionelle workflow. Klik på trinbetegnelsen for at interagere med dette trin.

### Drøftelser

På hvert trin har du adgang til drøftelsesrunder. Hvis en redaktør eller redaktørassistent har brug for mere information fra dig, kan de åbne en drøftelse/diskussion. Sker det, vil du blive informeret via e-mail, så du kan svare.

På de fleste trin kan du ikke selv indlede en drøftelse, de opstår på redaktørernes initiativ.

### Bedømmelsestrin

Under bedømmelsesfasen kan du øverst se en statusopdatering, som holder dig informeret, sideløbende med at bedømmere kontaktes og tilføjes og efterfølgende indsender deres bedømmelser.

Under bedømmelsesfasen kan du blive bedt om at indsende en revision, der skal imødegå anførte indvendinger. Hvis det er nødvendigt, kan du finde et revisionsfelt, hvor du kan uploade filer til redaktøren.

